b'\n_START_ARTICLE_\nPontus Wernbloom\n_START_SECTION_\nKlubbkarriere\n_START_PARAGRAPH_\nWernbloom begynte sin spillerkarriere med ungdomsfotball hos Herrljunga SK i 1998, f\xc3\xb8r han deretter meldte overgang til IK Kongah\xc3\xa4lla i 2001.\n_START_SECTION_\nIFK G\xc3\xb6teborg\n_START_PARAGRAPH_\nI 2004 dro han til den svenske storklubben IFK G\xc3\xb6teborg, hvor han i det f\xc3\xb8rste \xc3\xa5ret spilte p\xc3\xa5 klubbens juniorlag f\xc3\xb8r han i 2005 ble sendt opp p\xc3\xa5 klubbens a-lag, som da var ledet av Arne Erlandsen. Der markerte han seg som en spiller med harde taklinger og fryktl\xc3\xb8s spillestil. Da H\xc3\xa5kan Mild la opp som spiller etter 2005-sesongen fikk Wernbloom etablert seg p\xc3\xa5 f\xc3\xb8rstelaget, men i den p\xc3\xa5f\xc3\xb8lgende 2006-sesongen mistet han f\xc3\xb8rstelagsplassen da Kjell Pettersson tok over som ny trener._NEWLINE_Sommeren 2007 solgte klubben Marcus Berg til , og som dermed gjorde at Wernbloom fikk pr\xc3\xb8ve seg i rollen som angriper og offensiv midtbane, noe som resulterte i at klubben vant Allsvenskan. Den p\xc3\xa5f\xc3\xb8lgende sesongen ble til slutt kronet med finaleseier b\xc3\xa5de i Svenska Cupen og Svenska Supercupen. I hans opphold i klubben spilt han 94 seriekamper og scoret 26 seriem\xc3\xa5l.\n_START_SECTION_\nAZ Alkmaar\n_START_PARAGRAPH_\nI april 2009 ble det klart at Wernbloom skulle spille for den nederlandske klubben AZ Alkmaar fra juni samme \xc3\xa5r. Han var med p\xc3\xa5 \xc3\xa5 vinne den nederlandske supercupen Johan Cruijff Schaal i sin f\xc3\xb8rste sesong, og fikk sin debut i Europaligaen i 2010/2011-sesongen, hvor AZ tok imot hans gamle klubb IFK G\xc3\xb6teborg i tredje kvalifiseringsrunde. Frem til januar 2012 fikk han 67 seriekamper og syv m\xc3\xa5l for klubben.\n_START_SECTION_\nCSKA Moskva\n_START_PARAGRAPH_\nI midten av januar 2012 ble Wernbloom klar for den russiske hovedstadsklubben CSKA Moskva, hvor han skrev under p\xc3\xa5 en kontrakt med varighet p\xc3\xa5 fire og et halvt \xc3\xa5r. Hans f\xc3\xb8rste kamp for CSKA Moskva var mot den spanske storklubben Real Madrid CF under \xc3\xa5ttendedelsfinalen i Mesterligaen 2011/2012, hvor Wernbloom utlignet til 1\xe2\x80\x931, som ogs\xc3\xa5 ble kampens sluttresultat.\n_START_SECTION_\nInternasjonal karriere\n_START_PARAGRAPH_\nWernbloom fikk sin landslagsdebut for det svenske herrelandslaget i en vennskapskamp mot Ecuador den 18. januar 2007 (1\xe2\x80\x932). Han deltok i Europamesterskapet for U-21 i 2009, Sveriges endte p\xc3\xa5 en tredjeplass. Wernbloom ble tatt ut i den svenske troppen til EM i fotball 2012 i Polen og Ukraina av landslagstrener Erik Hamr\xc3\xa9n._NEWLINE_Han ble tatt ut i Sveriges EM-tropp til EM i Frankrike 2016.'